Επέστρεψε το πρωί του Σαββάτου, σύμφωνα με το ΑΠΕ – ΜΠΕ, στις φυλακές Κορυδαλλού, μετά την πρώτη 48ώρη άδειά του, ο Δημήτρης Κουφοντίνας. Μάλιστα, όπως αναφέρει το ΑΠΕ – ΜΠΕ, πέρασε την πύλη των φυλακών περίπου μια ώρα πριν την λήξει της 48ώρης αδείας του. Ο Δημήτρης Κουφοντίνας συνοδευόταν από τη σύζυγό του Αγγελική Σωτηρόπουλου και τον γιο του Έκτορα.

Αρχικά απευθύνθηκε στο αρχειοφυλάκειο των ανδρικών φυλακών για τα διαδικαστικά και από εκεί εστάλη κατευθείαν στις γυναικείες φυλακές όπου και κρατείται. Δημοσιογράφος απευθυνόμενος προς τον Δ. Κουφοντίνα τον ρώτησε: «Ραντεβού σε 60 ημέρες;» και ο τελευταίος απάντησε «ναι».